CELEX: 31988D0523
Language: el
Date: 1988-10-14 00:00:00
Title: 88/523/Ευρατόμ: Απόφαση του Συμβουλίου της 14ης Οκτωβρίου 1988 για την έγκριση συμπληρωματικού ερευνητικού προγράμματος που θα εκτελεστεί από το Κοινό Κέντρο Ερευνών για λογαριασμό της Ευρωπαϊκής Κοινότητας Ατομικής Ενέργειας

Avis juridique important

|

31988D0523

88/523/Ευρατόμ: Απόφαση του Συμβουλίου της 14ης Οκτωβρίου 1988 για την έγκριση συμπληρωματικού ερευνητικού προγράμματος που θα εκτελεστεί από το Κοινό Κέντρο Ερευνών για λογαριασμό της Ευρωπαϊκής Κοινότητας Ατομικής Ενέργειας  

Επίσημη Εφημερίδα αριθ. L 286 της 20/10/1988 σ. 0037 - 0038

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 14ης Οκτωβρίου 1988  για την έγκριση συμπληρωματικού ερευνητικού προγράμματος που θα εκτελεστεί από το Κοινό Κέντρο Ερευνών για λογαριασμό της Ευρωπαϊκής Κοινότητας Ατομικής Ενέργειας  (88/523/Ευρατόμ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 7,  την πρόταση της Επιτροπής η οποία υποβλήθηκε ύστερα από διαβούλευση με την Επιστημονική και Τεχνική Επιτροπή (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας ότι, στα πλαίσια της κοινής πολιτικής στον τομέα της έρευνας και της τεχνολογίας, το ερευνητικό πρόγραμμα είναι από τα κυριότερα μέσα με τα οποία η Ευρωπαϊκή Κοινότητα Ατομικής Ενέργειας μπορεί να συμβάλει στην ασφαλή χρήση της πυρηνικής ενέργειας και στην απόκτηση και διάδοση των σχετικών πληροφοριών,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το συμπληρωματικό πρόγραμμα για τη λειτουργία του αντιδραστήρα υψηλής ροής (HFR), το οποίο στο εξής αποκαλείται « πρόγραμμα», εγκρίνεται για μια τετραετία η οποία αρχίζει την 1η Ιανουαρίου 1988.  Άρθρο 2  Το ποσό που κρίνεται αναγκαίο για την εκτέλεση του προγράμματος εκτιμάται σε 71,5 εκατομμύρια ECU. Στο ποσό αυτό περιλαμβάνονται δαπάνες για προσωπικό 86 ατόμων. Στο παράρτημα περιέχεται ενδεικτική ανάλυση του ποσού αυτού.  Άρθρο 3  Υπεύθυνη γαι την εκτέλεση του προγράμματος είναι η Επιτροπή, η οποία επικουρείται από το διοικητικό συμβούλιο του Κοινού Κέντρου Ερευνών (ΚΚΕρ). Προς το σκοπό αυτό, η Επιτροπή χρησιμοποιεί τις υπηρεσίες του ΚΚΕρ.  Η Επιτροπή αποφασίζει τις αρμοδιότητες του διοικητικού συμβουλίου.  Άρθρο 4  Κάθε χρόνο, πριν από τις 31 Μαρτίου, η Επιτροπή υποβάλλει στο Ευρωπαϊκό Κοινοβούλιο και το Συμβούλιο έκθεση για την εφαρμογή της παρούσας απόφασης. Η έκθεση αυτή συνοδεύεται από τις παρατηρήσεις του διοικητικού συμβουλίου. Το διοικητικό συμβούλιο μπορεί επίσης να υποβάλει μέσω της Επιτροπής στο Ευρωπαϊκό Κοινοβούλιο και στο Συμβούλιο χωριστή έκθεση για οποιαδήποτε πλευρά της εφαρμογής της παρούσας απόφασης.  Άρθρο 5  Η παρούσα απόφαση απευθύνεται στα κράτη μέλη.  Λουξεμβούργο, 14 Οκτωβρίου 1988.  Για το Συμβούλιο  Η Πρόεδρος  Β. ΠΑΠΑΝΔΡΕΟΥ  (1) ΕΕ αριθ. C 137 της 27. 5. 1988, σ. 4.  (2) ΕΕ αριθ. C 94 της 11. 4. 1988, σ. 74.  (3) ΕΕ αριθ. C 80 της 28. 3. 1988, σ. 23.  ΠΑΡΑΡΤΗΜΑ  Ενδεικτική κατανομή των πόρων για τον HFR  Οι πόροι που θα χορηγηθούν στο συμπληρωματικό πρόγραμμα αναλύονται ως εξής:  Ομοσπονδιακή Δημοκρατία της Γερμανίας: 50 %  Κάτω Χώρες: 50 %  Εκτός του συμπληρωματικού προγράμματος, προβλέπονται και άλλοι πόροι, είτε δυνάμει των εργασιών που εκτελούνται ως μέρος των ειδικών προγραμμάτων του ΚΚΕρ, είτε δυνάμει των εργασιών που εκτελούνται για τρίτους.  Η ενδεικτική κατανομή είναι η ακόλουθη:  1.2 // - Συμπληρωματικό πρόγραμμα   //   // α) Εκμετάλλευση του αντιδραστήρα   //   // - Ομοσπονδιακή Δημοκρατία της Γερμανίας:   // 32,5 εκατομμύρια ECU   // - Κάτω Χώρες:  // 32,5 εκατομμύρια ECU   // β) Προετοιμασία των πειραμάτων (μελέτες, εξοπλισμός κλπ.)   //   // - Ομοσπονδιακή Δημοκρατία της Γερμανίας:   // 6,5 εκατομμύρια ECU   // - Κάτω Χώρες:  // π.υ. (1)   // Συνολικές πιστώσεις   // 71,5 εκατομμύρια ECU + π.υ.   // - Ειδικά προγράμματα του ΚΚΕρ και εργασίες για τρίτους (προϋπολογιζόμενοι πόροι)   // 12 εκατομμύρια ECU  (1) Εργασίες που θα πραγματοποιηθούν αποκλειστικά από τις Κάτω Χώρες. Η Επιτροπή υπολογίζει ότι το κόστος των εργασιών αυτών θα ανέλθει σε 6,5 εκατομμύρια ECU.